《次韵李昌龄以诗督景贤堂诗》
宋代·王庭圭

欲医诗病了无方，怅望黄州旧雪堂。岁月易奔梭一掷，文章徒费纸千张。

相如赋丽终迟思，李广兵微未得当。句律年来亦如此，收功何以得鹰扬。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。